מועצה אזורית עמק יזרעאל

מועצה אזורית עמק יזרעאל היא מועצה אזורית שבמסגרתה נמצאים חלק מיישובי עמק יזרעאל: 15 קיבוצים, 14 מושבים, שבעה יישובים קהילתיים, שני כפרי מיעוטים ושכונת משפחות אחת בבסיס צבאי. למרות שמה, חלק מיישובי המועצה אינם נמצאים בעמק יזרעאל, אלא בגליל התחתון. המועצה משתרעת על פני 350,000 דונם. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית עמק יזרעאל 41,032 תושבים (מקום 56 בדירוג רשויות מקומיות בישראל). האוכלוסייה גדלה בקצב גידול שנתי של ‎0.5%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 87.8%. השכר החודשי הממוצע של שכיר במשך שנת 2021 היה 14,527 ש"ח (ממוצע ארצי: 11,330 ש"ח). מועצה אזורית עמק יזרעאל גובלת מדרום במועצה אזורית גלבוע ומועצה אזורית מגידו, ממערב מועצה אזורית זבולון וקריית טבעון, מצפון במועצה אזורית הגליל התחתון והערים נצרת, כפר מנדא ושפרעם, וממזרח במועצה אזורית עמק הירדן ובכפר תבור. מועצה אזורית יזרעאל הוקמה בסוף שנת 1941. היא הייתה המועצה האזורית השנייה לקום - קדמה לה מועצה אזורית עמק חפר. בעת הקמתה כללה המועצה את בלפוריה, גניגר, כפר גדעון, מחנה ישראל, קיבוץ מרחביה, מושב מרחביה, מזרע, תל עדשים ואת המוסד החינוכי כפר ילדים. בהמשך נוספו למועצה הקיבוצים גזית, עין דור ודברת, שהתיישבה בשטח הנטוש של "מחנה ישראל", ומושב היוגב שנוסדו ב-1947–1949, כך שבשנות ה-50 וה-60 של המאה ה-20 היא כללה 11 יישובים. יישובי אזור מערב עמק יזרעאל התאגדו עם יישובי אזור מגידו (שנודע אז כאזור אפרים) בוועד גוש נהלל שבשיאו כלל 22 יישובים. עם ההתארגנות למועצות מקומיות הוחלט להקים שלוש מועצות אזוריות נפרדות, בין השאר משום שנהלל והיישובים הסמוכים לו היו במחוז נצרת, בעוד בית שערים והיישובים סמוכים לו היו במחוז חיפה. בעת הדיונים לגבי המסגרת המוניציפלית של יישובי גוש נהלל דובר על הקמת שלוש מועצות: מועצה אזורית מגידו, מועצה אזורית קישון ומועצה אזורית נהלל. עלתה גם ההצעה לצרף את יישובי אזור נהלל למועצת אזור יזרעאל, אולם הדבר לא יצא אז אל הפועל ובמקום זאת נוצר שיתוף פעולה בין מועצת נהלל ומועצת קישון. בשנת 1957 אוחדו המועצות נהלל וקישון ונקראו יחד מועצה אזורית קישון. בשנת 1980 אוחדו מועצה אזורית יזרעאל ומועצה אזורית קישון ונקראו יחד מועצה אזורית עמק יזרעאל. לראשי מועצה אזורית קישון לפני האיחוד, ראו בערכו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אליהו כרמיאלי מגניגר (1941-1951) נתן בר שמעון מגניגר (1951-1959) יעקב אגוזי מגינגר (1959-1968) משה אשכנזי מקיבוץ מרחביה, 1968- 1977 ישראל פרדקין (סולה) מתל עדשים - ראש המועצה האזורית יזרעאל 1977–1980 חיים ראם מבית שערים - חודשים אחדים ב-1980 ישראל פרדקין (סולה) מתל עדשים - בין השנים 1980–1986 מולה כהן מאלונים - ראש מועצה אזורית עמק יזרעאל בין השנים 1986–1999 איתן ברושי מגבת - ראש מועצה אזורית עמק יזרעאל בין השנים 1999–2006 אייל בצר מנהלל - ראש מועצה אזורית עמק יזרעאל בין השנים 2007–2024 שלומית שיחור רייכמן מתמרת - ראש מועצת עמק יזרעאל החל משנת 2024 מדיה וקבצים בנושא מועצה אזורית עמק יזרעאל בוויקישיתוף אתר האינטרנט הרשמי של מועצה אזורית עמק יזרעאל אתר המועצה האזורית פרופיל מועצה אזורית עמק יזרעאל נכון לשנת 2020 באתר הלמ"ס עמק יזרעאל, במרכז המידע לנגב ולגליל של תנועת אור לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל מועצה אזורית עמק יזרעאל באתר הלמ"ס מועצה מקומית אזור יזרעאל, דבר, 14 בנובמבר 1941 שאול הון, המבקר פרסם דו"ח אוהד על המועצה האזורית יזרעאל, מעריב, 13 בינואר 1964 המשאל בעניין המועצות האזוריות בגוש נהלל, משמר, 24 ביולי 1944 המועצות האזוריות בגוש נהלל, דבר, 31 במאי 1945 אוחדו המועצות נהלל וקישון, דבר, 18 באוגוסט 1957 הוקמה מועצת עמק יזרעאל, דבר, 1 באוגוסט 1980 יצחק מרידור, מועצה אזורית עמק יזרעאל - רשות מוניציפלית חדשה, דבר, 22 במאי 1980 מועצת איזור יזרעאל בראשית צעדיה, דבר, 28 בינואר 1942 א. כרמיאלי סיים תפקידו כיו"ר מועצת יזרעאל, על המשמר, 19 בנובמבר 1951 אליהו כרמיאלי, דבר, 1 ביולי 1960 נתן בר שמעון, דבר, 7 במאי 1967 אגוזי - ראש מועצת איזור יזרעאל, דבר, 6 בדצמבר 1959 דף הנצחה ליעקב אגוזי באתר קיבוצו מ. אשכנזי - יו"ר מועצת יזרעאל, על המשמר, 21 במאי 1968 מודעה, מעריב, 7 ביולי 1977